 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2024. gada 23. septembrī Nr. 554**

(protokols Nr. 20, 11. p.)

**Par Leader projekta “Cesvaines pils parka kāpņu remonts Cesvaines pilsētā” iesniegšanu un izmaksu apstiprināšanu**

Pamatojoties uz nodibinājuma „Madonas novada fonds” izsludināto atklāta konkursa projektu iesniegumu pieņemšanas 4. nepārtraukto kārtu ELFLA intervences “Darbību īstenošana saskaņā ar sabiedrības virzītas vietējās attīstības stratēģiju, tostarp sadarbības aktivitātes un to sagatavošana” aktivitātē “Kopienu spēcinošas un vietas attīstību sekmējošas iniciatīvas” ir sagatavots projekta iesniegums “Cesvaines pils parka kāpņu remonts Cesvaines pilsētā”,kas atbilst rīcībai 3.2. “Dažādām paaudzēm izmantojama publiskā telpa”.

Projekta ietvaros paredzēts veikt esošo pils parka kāpņu konstrukciju (betona pamatne, metāla un koka margas) demontāžu un jaunu kāpņu izbūvi. Pamatnes stiprināšanai un sagatavošanai plānots izmantot šķembas, kāpņu laukuma remontēšanai - cementu, smiltis, ģeotekstilu un bruģi. Kāpnēm paredzētas koka un metāla margas.

Projekta attiecināmās izmaksas ir 21 919.25 EUR (divdesmit viens tūkstotis deviņi simti deviņpadsmit eiro, 25 centi), no tām ELFLA finansējums – 14 000.00 EUR (četrpadsmit tūkstoši eiro, 0 centi), pašvaldības līdzfinansējums – 7 919.25 EUR (septiņi tūkstoši deviņi simti deviņpadsmit eiro, 25 centi).

 Projekta kopējo izmaksu apmērs tiks precizēts pēc projektā paredzēto iepirkumu veikšanas. Izmaksas, kas pārsniegs attiecināmo izmaksu apmēru, tiks finansētas no pašvaldības budžeta līdzekļiem.

Noklausījusies sniegto informāciju, atklāti balsojot**: PAR – 14** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gunārs Ikaunieks, Guntis Klikučs, Kaspars Udrass, Sandra Maksimova, Valda Kļaviņa, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Sagatavot un iesniegt projektu “Cesvaines pils parka kāpņu remonts Cesvaines pilsētā” nodibinājuma “Madonas novada fonds” izsludinātajā LEADER projektu iesniegumu konkursā.
2. Apstiprināt projekta attiecināmās izmaksas 21 919.25 EUR (divdesmit viens tūkstotis deviņi simti deviņpadsmit eiro, 25 centi) apmērā, tajā skaitā ELFLA finansējums – 14 000.00 EUR (četrpadsmit tūkstoši eiro, 0 centi), pašvaldības līdzfinansējums – 7 919.25 EUR (septiņi tūkstoši deviņi simti deviņpadsmit eiro, 25 centi).

 Domes priekšsēdētājs A. Lungevičs

*Špats 29461212*